גארט הדלונד

גארט ג'ון הדלונד (אנגלית: Garrett John Hedlund; נולד ב-3 בספטמבר 1984) הוא שחקן, זמר ודוגמן אמריקאי. ידוע בשל תפקידיו בסרטים "ארבעה אחים", "אראגון", "טרון: המורשת" "בדרכים", "בתוך לואין דיוויס", "לא נשבר" ו"פרחים בבוץ". הדלונד נולד בעיר רוזהאו שבמינסוטה לקתרין אן ולרוברט מרטין הדלנד. גדל לצד אח ואחות בחווה, ביישוב הלא מוכרז וונאסקה שמדרום לרוזהאו. כנער עבר להתגורר עם אמו בעיר סקוטסדייל שבאריזונה, שם למד משחק באופן פרטי והתגלה על ידי סוכנות כישרונות. לאחר שסיים את לימודיו נסע בגיל 19 להתגורר בלוס אנג'לס, כדי לפתח קריירת משחק. כחודש בלבד אחרי שהגיע ללוס אנג'לס קיבל הדלונד את תפקיד הפריצה שלו בדרמת המלחמה התקופתית "טרויה", פאטרוקלוס דודו של גיבור המלחמה היווני אכילס (בראד פיט). שיחק בנוסף בדרמת הספורט "אורות ליל שישי" בתור הפולבאק דון בילינגסלי. ב-2005 שיחק בסרט הפשע "ארבעה אחים" בתור ג'ק מרסר, היוצא ביחד עם שלושת אחיו למצוא את רוצח אמו המאמצת. ב-2006 הופיע הדלונד בפנטזיית ההרפתקאות "אראגון" בתפקיד מרטאג, אחיו למחצה של הנער אראגון. ב-2007 שיחק בתפקיד ראשי במותחן הפעולה של במאי סרטי "המסור" ג'יימס ואן, "גזר דין מוות" ובדרמה הקומית "החוק על פי ג'ורג'יה". בסוף 2010 זכה הדלונד לפרסום כלל עולמי בזכות תפקידו הראשי במותחן הפעולה העתידני "טרון: המורשת", בו שיחק בתור סם בנו של גאון המחשבים קווין פלין (ג'ף ברידג'ס). בשנת 2011, הופיע בדרמה המוזיקלית "בכוח הקאנטרי" לצידה של זוכת האוסקר גווינת' פלטרו. בפסקול הרשמי של הסרט מבצע הדלונד את השיר "Chances Are" ובמהדורה נפרדת שישה שירים נוספים. בשנת 2012, השתתף בסרט "בדרכים", לצידה של קירסטן דנסט. בעקבות הסרט, השנים החלו לצאת. בשנת 2013, שיחק בסרט "בתוך לואין דיוויס" לצידו של אוסקר אייזק, והשתתף בקליפ של להקת קינגס אוף ליאון לשיר "Beautiful War". ב-2014, שיחק בסרטים "שיר ערש" ו"לא נשבר" בבימויה של אנג'לינה ג'ולי. בשנת 2015, הופיע בסרטים "מוג'ייב" ו"פן". בשנת 2017 שיחק בדרמה התקופתית "פרחים בבוץ". בשנת 2019 שיחק במותחן של נטפליקס, משולש הגבולות לצידו של בן אפלק. בשנת 2023 לוהק לתפקיד מרכזי בתור גארט מונטגומרי בסדרה "באס ריבס" העוקבת אחר אופיו וחייו של באס ריבס (אנ'), הסוכן השחור הראשון בשירות המרשלים של ארצות הברית. הסדרה היא פריקוול רביעי לסדרת הדרמה והמערבון "ילוסטון" מבית רשת פרמאונט (אנ') והיא תעלה במהלך סוף השנה. בשנת 2012 החל לצאת עם השחקנית קירסטן דנסט, איתה שיחק בסרט "בדרכים". השניים התארסו אך נפרדו זמן קצר לאחר מכן ב-2016. החל ממרץ 2019 הוא בזוגיות עם השחקנית אמה רוברטס, וב-27 בדצמבר 2020 נולד בנם הראשון, רודס רוברט. סנדקו של הילד הוא זמר הקאנטרי טים מקגרו. בינואר 2022 הודיעו השניים על פרידתם. מדיה וקבצים בנושא גארט הדלונד בוויקישיתוף גארט הדלונד, ברשת החברתית אינסטגרם גארט הדלונד, במסד הנתונים הקולנועיים IMDb (באנגלית) גארט הדלונד, באתר "אידיבי", מאגר הידע העברי לקולנוע ישראלי ועולמי גארט הדלונד, באתר AllMovie (באנגלית) גארט הדלונד, באתר Rotten Tomatoes (באנגלית) גארט הדלונד, באתר Box Office Mojo (באנגלית) גארט הדלונד, במסד הנתונים הקולנועיים KinoPoisk (ברוסית) גארט הדלונד, באתר MusicBrainz (באנגלית) גארט הדלונד, באתר Discogs (באנגלית) גארט הדלונד, באתר Songkick (באנגלית) גארט הדלונד, באתר Genius גארט הדלונד, באתר בילבורד (באנגלית) אמיר קמינר, גארט הדלונד: 'משפחתי לא ידעה כמה נועז אהיה', באתר ynet, 18 באפריל 2013 Hough, Alexanda (January 14, 2021). Emma Roberts FinallY Shares a First Glimpse of Her Baby Boy—& Reveals His Name. Pure Wow. Retrieved January 17, 2021 Christopher Luu, Emma Roberts and Garrett Hedlund's Son Has a Very Famous Godfather, instyle.com, ‏19 בפברואר 2021 (באנגלית)